Video: 2 beseer toe motor oor rotse tot op strand ‘vlieg’Die motor het op die strand teen die water tot stilstand gekom. (Foto: Twitter) ’n Man en vrou van Uitenhage in die Oos-Kaap is beseer toe hul motor Donderdag vroegoggend die pad verlaat het en in die see by Port Elizabeth beland het. Kol. Priscilla Naidu, provinsiale woordvoerder van die polisie, sê die polisie ondersoek ’n saak van roekelose en nalatige bestuur nadat ’n wit VW Golf gister vroegoggend John Tallantweg verlaat en op Brighton-strand beland het. Volgens Naidu is dit in dié stadium nog onduidelik wat presies gebeur het. Die polisie is omstreeks 06:50 na die toneel ontbied waar hulle die motor teen die water aangetref het. “Die bestuurder (59) van die motor en ’n vroulike passasier (59) het beserings in die ongeluk opgedoen. Die man het beserings aan sy mond en rug opgedoen terwyl die vrou glo ’n been gebreek het. Albei is na die hospitaal geneem vir behandeling.” Volgens Naidu is die motorwrak intussen deur ’n private insleepdiens uit die water verwyder. Video supplied of accident that occurred this morning at New Brighton Beach Port Elizabeth @FatalMoves @GardmedPE @EMER_G_MED @ER24EMS @stanfromibf @IrenePretorius5 @jour_maine @JanineCLee @ettiennepel @AccidentAwareSA @EMERGCONTROL @AlgoaFMNews @RNEWSZA @HeraldPE @_ArriveAlive pic.twitter.com/M0Rh5lvpac — Port Elizabeth Traffic Updates (@trafficupdatePE) October 8, 2020